পুতিন-ট্রাম্প ব্যবসায়িক সম্পর্ক পুরনো, কিন্তু সেটি পারমাণবিক অস্ত্রের ব্যবসা ছিল না। দুটি শক্তিধর দেশের নেতারা কেন পারমাণবিক অস্ত্রের ব্যাপারে বাড়াবাড়ি করছেন? মনে হয় তারা পারমাণবিক অস্ত্র ব্যবসার কথাই বলছেন। বিশ্বব্যাপী প্রচলিত এবং অপ্রচালিত পণ্যের ব্যবসা এখন সাধারণ হয়ে গেছে। আগে বাজারে বিক্রি হতে পারে ভাবাই হতো না, তেমন জিনিসও বিক্রি হচ্ছে। ফলে সেগুলোকেও বাজার অর্থনীতি পণ্যে পরিণত করেছে। বিশ্বব্যাপী খুঁজে খুঁজে আর কি বেচাকেনা করে চমক লাগিয়ে দেওয়া যায় এমন পণ্যই নেই। সব কিছুরই ‘ব্যবসা’ হয়ে গেছে। কিন্তু বুর্জোয়াদের লোভ নিবৃত হচ্ছে না। অনেক অনেক টাকা চাই তাদের। কোথা থেকে ওই অনেক টাকা আসবে?